המשחק SEA TYPE הוא משחק הקלדה. על המשתמש להקליד מילים על מנת להתקדם במשחק ולשרוד כמה שיותר. המשחק נועד לפתח ולתרגל יכולות כתיבה עיוורת. המשחק מתפתח באופן עצמאי, ורמת הקושי הולכת ועולה ככל שמתקדמים, כך שגם לקלדן מתקדם, למשחק יש מה להציע. המשחק מיועד לאנשים המנסים לשפר את יכולות הכתיבה שלהם מבחינות שונות: שיפור מהירות ההקלדה (מהירות המשחק מתגברת עם ההתקדמות), שיפור הדיוק (נקודות נוספות ניתנות על דיוק מרבי בכתיבת המילים) ואף שיפור הכתיבה "העיוורת" (כתיבה ללא ראיית המקלדת). כמו כן, גם אנשים מתקדמים יכולים לתרגל ולשפר את הישגיהם באמצעות המשחק.

הוראות המשחק:

השחקן הוא סירה ששטה בים ומנסה להגן על עצמה מפני מפלצות ולהתקדם כמה שיותר. על מנת לנצח את המפלצות, על השחקן להקליד את המילה המופיעה על יד המפלצת. ככל שמשחקים רמת המשחק עולה וקשה יותר לשרוד. כאשר נפסלים, מקבלים ניקוד וגם מטבעות. את המטבעות ניתן לבזבז בחנות על מנת לקנות סירות חדשות. לכל סירה יש התקפה מיוחדת שונה (מלבד לסירה הראשונה) שמיועדת לשימוש במצבים שבהם השחקן עלול להפסיד. בכל משחק יש לשחקן 3 התקפות מיוחדות אותן ניתן להפעיל על ידי הקשת ENTER.

מניסיוני הקודם במשחקים דומים, הגעתי למסקנה שלהתחיל בכל פעם מחדש כאשר נפסלים זה מתיש ומייאש. לכן, הוספתי למשחק את האופציה להתחיל לשחק מגל המפלצות אליו השחקן כבר הגיע בעבר (לפני שנפסל).

על מנת להקשות מעט על המשחק, הוספתי קיפוד ים, שאם מקלידים את המילה שעל ידו, נשמע פיצוץ ומפסידים.

כמו כן, רציתי שגם לאחר ריענון עמוד המשחק או לאחר יציאה ממנו, אוכל להמשיך לשחק מהמקום אליו הגעתי בעבר (עם הסירות שהשגתי וכו') ולכן למדתי מעט על שימוש בcookies באמצעות javascript. הוספתי למשחק את השימוש בcookies, אך לצערי התברר שהדפדפן chrome אינו תומך בcookies בדפים לוקליים (ששמורים על המחשב ולא על אחסון). בדפדפנים אחרים דוגמת edge הדבר עובד.

לחצנים בעלי חשיבות במהלך המשחק:

ENTER – שימוש בהתקפה מיוחדת של הסירה.

SPACE – אם השחקן החל להקליד מילה והתחרט (בין אם זה קיפוד ים שגורם לפסילה ובין אם התחיל לכתוב מילה שלא אליה התכוון) באפשרותו ללחוץ על לחצן זה על מנת לבטל את הנעילה על המפלצת.

חצים למעלה ולמטה – אם שתי מילים מתחילות באותה אות, ניתן לעבור למילה השנייה על ידי שימוש בחצים (למעלה ולמטה).

לסיכום, המשחק מיועד לפיתוח מיומנויות הקלדה, תרגול הקלדה עיוורת ובעיקר להנאה.

תמונה מהתפריט הראשי של המשחק:



